Bentinho

Antônio Bento dos Santos, máis coñecido como Bentinho, nado en Montes Claros, Minas Xerais, o 18 de decembro de 1971, é un exfutbolista brasileiro. É irmán do tamén exfutbolista Bento.

 Traxectoria 
Comezou a xogar ao fútbol no Portuguesa, club no que tamén militaba o seu irmán máis vello, Bento. Foi compañeiro de Dener nas categorías inferiores, ata que subiu ao primeiro equipo en 1988. Xogou ata 1993 co equipo paulista (exceptuando unha breve cesión ao São José), marcando 62 goles nesa primeira etapa.

Nos seguintes anos alternou clubs asiáticos como o Al Hilal saudita ou o Tokyo Verdy e o Kashiwa Reysol xaponeses, con clubs brasileiros como o São Paulo, o Botafogo, o Cruzeiro e o Atlético Paranaense, ademais de pasar dúas veces máis polo Portuguesa. En 1995, militando no São Paulo, foi o máximo goleador do Campionato Paulista, empatado a 20 goles con Paulinho McLaren, do Portuguesa. En 1997 gañou con Botafogo o único título da súa carreira, o Campionato Carioca, despois de derrotar na final ao Vasco da Gama. Puxo fin á súa carreira en 2004, nas filas do Avispa Fukuoka do Xapón.

 Palmarés 
Botafogo
 Campionato Carioca (1): 1997.

Individual
 Máximo goleador do Campionato Paulista (1): 1995 (São Paulo).

 Notas 

 Véxase tamén 
 Ligazóns externas 
 Datos do xogador en ogol.com.br .

Categoría:Nados en 1971
Categoría:Nados no estado de Minas Xerais
Categoría:Futbolistas do Brasil
Categoría:Dianteiros de fútbol
Categoría:Xogadores do Associação Portuguesa de Desportos
Categoría:Xogadores do Al-Hilal
Categoría:Xogadores do Tokyo Verdy
Categoría:Xogadores do São Paulo FC
Categoría:Xogadores do Kashiwa Reysol
Categoría:Xogadores do Botafogo
Categoría:Xogadores do Cruzeiro EC
Categoría:Xogadores do CA Paranaense
Categoría:Xogadores do Kawasaki Frontale